b'\n_START_ARTICLE_\nRobert Hilliard Barrow\n_START_SECTION_\n\xc5\xbdivljenjepis\n_START_PARAGRAPH_\nLeta 1942 je diplomiral na dr\xc5\xbeavni univerzi Louisiane, nato pa se je istega leta pridru\xc5\xbeil Korpusu mornari\xc5\xa1ke pehote Zdru\xc5\xbeenih dr\xc5\xbeav Amerike in bil povi\xc5\xa1an v poro\xc4\x8dnika 19. maja 1943._NEWLINE_Prva zadol\xc5\xbeitev, ki jo je opravljal, je bil polo\xc5\xbeaj poveljnika skupine Ameri\xc4\x8danov, ki je bila dodeljena kitajskim nacionalisti\xc4\x8dnim gverilcem med drugo svetovno vojno. Na Kitajsko je pri\xc5\xa1el preko Indije, kjer so izvajali obse\xc5\xbene gverilske akcije proti Japoncem. Po vojni je ostal na Kitajskem \xc5\xa1e eno leto, od tega \xc5\xa1est mesecev v \xc5\xa0anghaju in \xc5\xa1est v obmo\xc4\x8dju Tientsin-Peking._NEWLINE_Oktobra 1946 se je vrnil v ZDA; postavljen je bil za pribo\xc4\x8dnika poveljujo\xc4\x8dega general flotne marinske sile (kratica FMF, Atlantik), kar je opravljal do septembra 1948. Nato je kon\xc4\x8dal mlaj\xc5\xa1i te\xc4\x8daj amfibijske \xc5\xa1ole bojevanja (Quantico, Virginija)._NEWLINE_Od 1949 do 1950 je bil poveljnik A \xc4\x8dete, 1. bataljona, 2. marinskega polka (Camp Lejeune, Severna Karolina)._NEWLINE_Med korejsko vojno je bil poveljnik \xc4\x8dete A, 1. bataljona, 1. marinskega polka med In\xc4\x8don-Seulsko operacijo in bitko za chosinski rezervoar._NEWLINE_Februarja 1956 se je odpravil na osemnajst mese\xc4\x8dno turo z 2. bataljonom 6. marinskega polka (Camp Lejeune). Od poletja 1957 do poletja 1960 je slu\xc5\xbeil kot marinski \xc4\x8dastnik-in\xc5\xa1truktor v NROTC enoti na univerzi Tulane (New Orleans, Louisiana)._NEWLINE_Junija 1968 je diplomiral na National War College. Nato je bil poslan v Vietnam, kjer je slu\xc5\xbeil kot poveljnik 9. marinskega polka 3. marinske divizije in namestnik G-3ja, 3. marinske amfibijske sile._NEWLINE_Nato je slu\xc5\xbeil kot poveljujo\xc4\x8di general Campa Butler (Okinava). Po napredovanju v generalmajorja je postal poveljujo\xc4\x8di general Marine Corps Recruit Depot (Parris Island). 1975 je bil preme\xc5\xa1\xc4\x8den v poveljstvo korpusa kot namestnik na\xc4\x8delnika \xc5\xa1taba za mo\xc5\xa1tvo. 1976 je bil imenovan za poveljujo\xc4\x8dega general FMF Atlantik (Norfolk)._NEWLINE_Julija 1978 je bil imenovan za pomo\xc4\x8dnika komandata; to je opravlja do 1. julija 1979, ko je sam bil imenovan za komandanta KMP ZDA._NEWLINE_Barrow je bil tako prvi komandant, ki je slu\xc5\xbeil dolo\xc4\x8deno 4-letno obdobje kot polni \xc4\x8dlan Zdru\xc5\xbeenega \xc5\xa1taba OS ZDA. V \xc4\x8dasu svojega mandata si je prizadeval za nakup harrierjev za marince, izbolj\xc5\xa1anje pomorskega podpornega topni\xc5\xa1kega obstreljevanja, za izvedbo programa amfibijskih ladij in ponovne uvedbe bolni\xc5\xa1kih ladij._NEWLINE_30. junija 1983 se je upokojil in se vrnil v doma\xc4\x8do dr\xc5\xbeavo Louisiano.'